Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Tuhannet palestiinalaiset ottivat yhteen -
Israelin turvajoukkojen kanssa.
Palestiinalaisislamistit ampuivat raketin Gazasta kohti Ashdodia.
Pääministeri Netanjahu kertoi petty- neensä kansainväliseen yhteisöön, -
koska se ei piittaa Iranin aggressiosta Lähi-idässä -
ja erityisesti Israelia vastaan.
Tuhannet palestiinalaisnuoret ottivat yhteen -
Israelin turvajoukkojen kanssa Länsirannalla -
edeltäen palestiinalaispresidentti Abbasin puhetta YK:ssa.
Nuorten mukaan kyseessä oli protesti al-Aksan viimeaikaisista yhteenotoista.
Moskeija on Temppelivuorella.
Länsirannan Ramallassa, Betlehemissä ja Hebronissa -
palestiinalaisnuoret heittivät kiviä israelilaissotilaita kohti.
He vastasivat mellakantorjuntakeinoin. Vammoja ja pidätyksiä ei tullut tietoon.
Palestiinalaiset pelkäävät, -
että juutalaisryhmien vierailut Temppelivuorelle lisääntyvät, -
ja että vierailut syövät muslimien uskonnollista hallintavaltaa alueesta.
Israel on luvannut säilyttää alueen sovitun tilan, -
että vain muslimien sallitaan harjoittaa uskoaan alueella.
Turvallisuushuolien takia -
Israel on estänyt monilta musliminuorilta pääsyn alueelle, -
sillä nämä ovat toisinaan yrittäneet estää väkivalloin -
ei-muslimeja käymästä pyhätössä.
Palestiinalaisislamistit ampuivat raketteja Gazasta Etelä-Israeliin.
Tietojen mukaan Iron Dome -ohjustorjuntajärjestelmä pysäytti -
Ashdodia kohti ammutun raketin.
Vammoja ja vaurioita ei tullut tietoon.
Israelin ilmavoimat vastasi ampumalla neljään kohteeseen Gazassa.
Armeijan lausunnon mukaan islamistinen Gazaa hallitseva Hamas -
on yksin vastuussa kaikista iskuista, jotka ovat peräisin Gazasta.
Hamasia pidetään vastuullisena iskuista.
Armeija korosti puolustavansa "kaikkia israelilaisia, -
joita vastaan hyökätään toistuvasti häpeämättömin iskuin".
Pääministeri Netanjahu kertoi petty- neensä kansainväliseen yhteisöön, -
koska se ei piittaa Iranin aggressiosta Lähi-idässä -
ja erityisesti Israelia vastaan.
Keskustelussa toimittajien kanssa lentomatkalla YK:n yleiskokoukseen -
Netanjahu totesi, etteivät maailman johtajat ole maininneet -
Iranin aggressiota puheissaan yleiskokoukselle.
Hän lisäsi aikovansa keskittyä siihen omassa puheessaan.
Netanjahu korosti, että Irania kuvaillaan mahdollisena ratkaisuna -
Syyrian sisällissotaan, kun se todellisuudessa on ongelma.
Venäjän presidentti Putin sanoi YK:n yleiskokouksen sivussa, -
että maailman pitäisi kunnioittaa Israelin intressejä.
Israel on Lähi-idän valta siinä mielessä, että se sijaitsee siellä.
Totta kai meidän tulisi kunnioittaa Israelin intressejä.
Israel ei suhtaudu välinpitämättömästi siihen, mitä Syyriassa tapahtuu.
Silti jotkin asiat aiheuttavat huolta, kuten ilmaiskut Syyrian alueelle.
Kaikesta tästä pitäisi keskustella asiantuntijoiden kesken.
Työ jatkuu kahdenvälisellä tasolla ilman erillisiä uusia rakenteita.
Israel ja Venäjä sopivat viime viikolla toimien koordinoinnista Syyriassa, -
etteivät maat tulita vahingossa toisiaan.
Venäjä on hiljattain tuonut Syyriaan hävittäjiä ja muuta huippuaseistusta.
Se on huolestuttanut Israelin turvallisuusviranomaiset, -
sillä Venäjän vahvistus heikentää Israelin ilmaylivaltaa alueella.
Israel on enimmäkseen välttänyt Syyrian konfliktia.
Se on asettanut selvät rajat, mitä tulee turvallisuusintresseihin, -
ja pommittanut tietojen mukaan useita kohteita, -
kun se on epäillyt, että kehittyneitä aseita toimitetaan Hizbollahille.
Venäjän ja Israelin välinen koordinaatiokoneisto -
ottaa huomioon Israelin turvallisuus- huolet tulevista kehityssuunnista.
New Yorkissa Egyptin presidentti al-Sisi vaati kansainvälistä yhteisöä -
yhdistämään voimansa taistelussa ääri-islamilaisuutta vastaan.
Al-Sisi taistelee islamisteja vastaan Egyptissä.
Hän sanoi, että kansainvälisen yhteisön on aika tunnustaa, -
ettei terrorismia saada kukistettua -
kuin kaikkien kansojen keskinäisellä solidaarisuudella.
Saanen esittää kysymyksen: Kuinka monen muslimin täytyy joutua -
terrorismin kammottavien asioiden uhriksi ennen kuin maailma tunnustaa,
että me kaikki, muslimit ja muut, -
taistelemme samaa vihollista, samaa uhkaa vastaan?
Kuinka paljon verta täytyy vuodattaa maissa, jotka kärsivät terrorismista, -
ennen kuin kansainvälinen yhteisö herää näkemään sen vitsauksen, -
jonka Egypti islamilaisten maiden eturintamassa kohtaa?
Milloin se tunnustaa, ettei tätä pahaa voida kukistaa -
muutoin kuin kaikkien kansojen keskinäisellä solidaarisuudella?
Puheessaan YK:n yleiskokoukselle al-Sisi kutsui myös Syyrian osapuolia -
tapaamaan Kairossa ja kartoittamaan Syyrian tietä eteenpäin.
Presidentti al-Sisi syytti Lähi-idän valtoja -
konfliktin hyväksikäytöstä omien tavoitteiden edistämiseen.
Syyriaa revitään, kun se kohtaa jakautumisen uhan, -
ennennäkemättömän humanitaarisen kriisin ja muiden osapuolten tavoitteet.
Vastauksena vakavaan tilanteeseen -
Egypti kutsuu syyrialaisosapuolia tapaamaan Kairossa -
ja suunnittelemaan väliaikaista tietä Geneven sopimusten mukaisesti.
Se loisi yhteisen pohjan syyrialaisille rakentaa demokraattinen Syyria, -
jolla on suvereniteetti koko alueestaan, -
niin että valtio ja sen instituutiot säilyvät -
ja sen monimuotoisuutta ja kansallista identiteettiä suojellaan.
Kutsun syyrialaisosapuolet kantamaan kortensa kekoon -
pyrkimyksissä neuvotella poliittisesta ratkaisusta kriisiin, -
niin että syyrialaisten tavoitteet saavutetaan.
USA:n johtama ISISin vastainen liittouma -
piti YK-huippukokouksen ääriryhmän vastaisesta taistelusta.
USA:n mukaan taistelu kestää kauan, mutta lopulta liittouma voittaa.
Saksan ulkoministeri Steinmeier vaati Syyrian presidentti Assadia -
lopettamaan iskut kapinallisia vastaan ja keskittämään voimansa ISISiin.
Hallinnon joukot taistelevat edelleen maanmiehiään vastaan -
eivätkä keskity terrorismin uhkaan.
Assadille pitäisi välittää viesti: -
lakkaa teurastamasta omaa kansaasi ja sodi ISISiä ja sen kaltaisia vastaan.
Kokous pidettiin keskellä länsimaiden huolia Venäjän läsnäolosta Syyriassa.
Venäjän presidentti Putin puolestaan on perustanut vaihtoehdon -
USA:n johtamalle liittoumalle Iranin ja Syyrian presidentti Assadin kanssa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen